Космическата азбука - скритото послание на древните, Стефка Борисова
Космическата азбука - скритото послание на древните, Стефка Борисова
--------------------------------------------------------------------


Нашите предци са имали достъп до Вселенския разум и до законите по които той твори. Когато търсели най-точния начин да предадат Словото въплътено в знак, те са го открили в Платоновитe тела,  съдържащи се в Куба на Метатрон. Целта им е била да се запазят светлинните честоти, които се излъчват от Първата информационна система в света. Те „извадили“ от тях определени знаци и ги нарекли букви. Тези букви са създадени от спиралите на светлината, те не са изобретение на човешкия ум. Затова всяка буква от кирилицата ще я откриете в съотвeтното Платоново тяло. Определението, което се дава за руните с пълна сила важи и за нашата азбука. Може да се каже, че тя е „прошепната тайна“ от глъбините на Космоса.

Използването на Свещената геометрия от древните българи показва връзката им с атлантите, траките  и тяхната култура. Свещената геометрия е мярката, по която може да се съди за духовната извисеност и държавническо развитие на нашите предци, а те били посветени. Техните жреци и ханове използвали закономерностите от свещената геометрия, за да ги превърнат в жива реалност на физическо ниво. Това личи от инициацията на буквите.Познавайки техните сакрални значения можем да възстановим определени познания.